«Милли мәҙәниәтте актуалләштереү алымдары» доклады менән РФА Карелия фәндәр үҙәге Тел, әҙәбиәт һәм тарих институтынан Валентина Миронова дауам итте. ХХ быуат дауамында карел милли мәҙәниәте байтаҡ үҙгәртеүҙәр кисерҙе. Күп фольклор жанрҙары — рун йыры, сеңләү, әкиәттәр — йәшәү рәүеше үҙгәреү һәм урыҫтар менән ассимиляция сәбәпле юғала бара. Әммә халыҡ сәнғәте менән ҡыҙыҡһыныу бар әле. Фольклор йолаһы аудиоальбомдар һәм китаптар ярҙамында яңы һулыш ала.